Súradnice: 48°05′10″S 18°13′03″V﻿ / ﻿48,086088°S 18,217478°V﻿ / 48.086088; 18.217478

**Žitava** (maď. Zsitva) je rieka na južnom Slovensku; má dĺžku 99,3 km, plochu povodia 1 244 km², priemerný prietok v obci Vieska nad Žitavou 2,5 m³/s a 3 m³/s v ústí. Preteká územím okresov Žarnovica, Zlaté Moravce, Nitra, Nové Zámky a Komárno. Je ľavostranným prítokom Nitry a tokom IV. rádu. Je to vrchovinovo-nížinný typ rieky so širokou riečnou nivou.

Prameň
------

Pramení v Pohronskom Inovci, v podcelku Lehotská planina, na severnom svahu Kamenného vrchu (696,4 m n. m.) v nadmorskej výške približne 625 m n. m. juhozápadne od stredu obce Veľká Lehota.

Opis toku
---------

Rieka tečie od prameňa najprv na sever cez obec Veľká Lehota, priberá pravostranný prítok spod Bujakovho vrchu (751,1 m n. m.), pri samote Malolehotský Mlyn priberá pravostranný prítok od obce Malá Lehota a stáča sa na západ. Oblúkom sa potom stáča na juhozápad a vytvára Cigánsku dolinu, ktorá oddeľuje Tribeč na severe a Pohronský Inovec na juhu. Na jej konci priberá sprava Žitavicu, oblúkom obteká skalné bralo, na ktorom stoja zrúcaniny Živánskej veže a pri obci Jedľové Kostoľany sa stáča na juh a prerezáva časť Lehotskej planiny (podcelok Pohronského Inovca). Neskôr sa prudko stáča k juhozápadu, priberá ľavostranné prítoky Osné (319,2 m n. m.) a Sviniarsky potok a vstupuje do Žitavskej pahorkatiny. 

Tu najprv tečie cez obce Obyce a Machulince a z ľavej strany priberá Kopanický jarok. Ďalej oddeľuje obce Žitavany (na ľavom brehu) a Kňažice (na pravom brehu), preteká mestom Zlaté Moravce, tu tečie súbežne s Hostianskym potokom, zľava priberá Podhájsky potok (pri Chyzerovciach) a južne od mesta sa Hostiansky potok napokon spája so Žitavou. Sprava následne priberá Pelúsok a Stránku a vteká na územie obce Tesárske Mlyňany. Ďalej tečie cez Viesku nad Žitavou, Slepčany a Novú Ves nad Žitavou, kde priberá pravostranný Čerešňový potok (151,3 m n. m.), medzi Vieskou a Novou Vsou tečie vo viacerých oblúkoch a meandruje. 

Potom priberá významný prítok Drevenica z pravej strany, tečie cez Horný Ohaj, zľava priberá ďalší významný prítok Širočinu a zo západu obteká mesto Vráble. Pri meste priberá z pravej strany Hosťovský potok, neskôr zľava Telinský potok, Kováčovský potok, Melecký potok a sprava pri Vajke nad Žitavou Lúžtek. Medzi obcami Žitavce a Veľká Maňa (131,0 m n. m.) bol tok Žitavy vyrovnaný, pričom staré koryto (Stará Žitava) meandruje najprv na pravom brehu, pretína nové koryto a prechádza na jeho ľavý breh. 

Oblasť Starej Žitavy je chráneným územím (PR Žitavský luh a PP Stará Žitava) so zachovanými brehovými porastmi a lužným lesom. Nové koryto obchádza obce Michal nad Žitavou, Kmeťovo, Maňa a Vlkas, od hlavného toku sa ďalej odpája Chrenovka, ktorá prechádza pri obci Hul na ľavý breh Žitavy, chvíľu tečie súbežne s ňou, výrazne meandruje a preteká lužným lesom až k Novým Zámkom, kde ústi do Nitry. Chrenovka je chráneným územím (PR Potok Chrenovka) so zachovalými brehovými porastmi. Pri obci Hul priberá Žitava zľava významný prítok Liska a pri Dolnom Ohaji sa nové koryto stáča na západ a pri Šuranoch sa napokon vlieva do Nitry (121,1 m n. m.). 

Avšak koryto Starej Žitavy pokračuje na juh, vteká na územie Podunajskej roviny, tečie popri obci Bešeňov (118,8 m n. m.), ďalej priberá zľava Branovský potok (112,6 m n. m.). Ďalej preteká katastrálnym územím obce Dvory nad Žitavou, kde sa pripájajú viaceré vodné kanály, popri obci Bajč, kde sa pripája Pribetský kanál (112,2 m n. m.) a následne aj cez extravilán Hurbanova. Tu sa výraznejšie stáča na západ a oblúkom preteká lužným lesom (PR Alúvium Žitavy) až k ústiu do Starej Nitry pri Martovciach.

V dávnejšej minulosti sa dolný tok rieky stáčal juhovýchodným smerom a neďaleko obce Patince Žitava ústila priamo do Dunaja. Pozostatky pôvodného koryta vytvárajú Virtské jazero a v mieste ústia minulosť pripomína rovnomenná osada, dnes miestna časť Radvane nad Dunajom. V tejto lokalite sa nachádza pamätný dub, pri ktorom mal byť podpísaný Žitavský mier.

Povodie Žitavy podľa prítokov (v smere toku)
--------------------------------------------

Žitava (P - pravostranný prítok, Ľ - ľavostranný prítok)

* Žitavica P
* Osné (Osný potok) Ľ
* Sviniarsky potok Ľ
* Machulinský potok Ľ
* Kopanický jarok Ľ
* Suchý potok Ľ
* Podhájsky potok Ľ
* Hostiansky potok P
	+ Blažkov potok P
	+ Chudý potok P
	+ Košiarny potok P
	+ Leveš P
		- Vápenný potok P
		- Topoľnica P
	+ Jarky P
		- Žikavka Ľ
* Pelúsok P
	+ Bolkov Ľ
* Stránka P
	+ Zorkov potok Ľ
* Čerešňový potok P
	+ Lysecký potok P
	+ Sľažiansky potok Ľ
	+ Topoľový potok P
* Drevenica P
	+ Brezinský potok Ľ
	+ Jelenský potok P
	+ Čakýň Ľ
	+ Bocegaj P
* Širočina Ľ
	+ Bočovka Ľ
	+ Rohožnický potok Ľ
	+ Podegerský potok Ľ
	+ Tajniansky potok Ľ
* Hosťovský potok P
	+ Obdokovský potok P
	+ Čeľadický potok Ľ
	+ Világoš Ľ
	+ Chyndický potok Ľ
	+ Babindolský potok P (ústi do vodnej nádrže Vráble)
		- Teplá P
* Telinský potok Ľ
* Kováčovský potok Ľ
* Melecký potok Ľ
* Lúžtek P
* Silastov Ľ
* Dolinský potok Ľ
* Chrenovka (oddeľuje sa vedľajšie rameno, Ľ)
* Liska Ľ
	+ Luliansky potok P
	+ Bešiansky potok Ľ
	+ Trávnický potok P
	+ Radavský kanál P

Nové koryto Žitavy ústi do Nitry, nasledujú prítoky Starej Žitavy:

* Branovský potok Ľ
	+ Hastrgáň Ľ
	+ Lovčiansky potok P
		- Lagáň P
		- Šarcov potok Ľ
* Dvorský kanál Ľ
	+ Turecký kanál Ľ
	+ Mikulášsky kanál Ľ
* Pribetský kanál Ľ
	+ Staničný kanál P
	+ Tehelný kanál Ľ
	+ Michalovský kanál Ľ
	+ Vlkanovský kanál Ľ
		- Veterník Ľ
		- Mlynský kanál Ľ
* Bohatský kanál Ľ
* Abovský kanál P

Pozri aj
--------

* Zoznam vodných tokov v povodí Žitavy
* Prírodná pamiatka „Rieka Žitava"

Iné projekty
------------

Commons
* Spolupracuj na Commons Commons ponúka multimediálne súbory na tému **Žitava (rieka)**

Externé odkazy
--------------

* Stránka o rieke a povodí Žitavy

| * z
* d
* u
Vodné toky v povodí Žitavy |
| --- |
| *Žitava* → *Nitra* → *Váh* → *Dunaj* |
| 
* **Čerešňový potok**
* Dolinský potok
* Domovina
* **Drevenica**
* Drgačov jarok
* Drieňový potok
* **Hostiansky potok**
* **Hosťovský potok**
* Hulský kanál
* Kopanický jarok
* Kováčovský potok
* Lázky
* **Liska**
* Lúžtek
* Machulinský potok
* Martinová-Maňa
* Melecký potok
* Močidlo
* Osný potok
* Pata
* **Pelúsok**
* Podhájsky potok
* Silastov
* Suchý potok
* Sviniarsky potok
* **Širočina**
* **Telinský potok**
* Zakázané
* Zohor
* **Žitava**
* Žitavica

 |

| * z
* d
* u
Vodné toky v povodí Nitry (od Radošinky po ústie) |
| --- |
| 
* Betlehemský kanál
* Čierna voda
* Dobrotka
* Hrnčiarovský kanál
* **Chrenovka**
* Janíkovský kanál
* Jelšina
* **Kadaň**
* Kajšiansky kanál
* Kynecký potok
* Lúčny kanál
* **Malá Nitra**
* Nový kanál
* Paniansky potok
* Selenec
* Štitársky kanál
* Šúdol
* Tichý kanál
* Veskejský kanál
* Výčapský kanál
* **Žitava**

 |
| 
Súvisiace šablóny
Vodné toky v povodí Nitry (1. časť)
Vodné toky v povodí Nitry (2. časť)
Vodné toky v povodí Nitry (3. časť)
Vodné toky v povodí Váhu (8. časť)
Vodné toky v povodí Starej Nitry
Vodné toky v povodí Žitavy
 |

| * z
* d
* u
Rieky Slovenska |
| --- |
| Povodie Dunaja | 
* Bebrava
* Belá
* Biela voda (prítok Váhu)
* Blava
* Bystrianka
* Bystrica (prítok Kysuce)
* Čierna voda (prítok Malého Dunaja)
* Čierny Hron
* Dlhý kanál
* Dudváh
* Dunaj
* Gidra
* Handlovka
* Hron
* Hučava
* Chvojnica (prítok Moravy)
* Ipeľ
* Jelešňa
* Krtíš
* Krupinica
* Kysuca
* Litava
* Malá Nitra
* Malina
* Malý Dunaj
* Morava
* Myjava
* Neresnica
* Nitra
* Nitrica
* Orava
* Oravica
* Paríž
* Parná
* Perec
* Podlužianka
* Polhoranka
* Radiša
* Radošinka
* Rajčanka
* Revúca
* Rohozná
* Rudava
* Sikenica
* Slatina
* Stará rieka
* Suchá
* Štiavnica (prítok Ipľa)
* Teplica (prítok Myjavy)
* Teplica (prítok Turca)
* Tisovník
* Trnávka (prítok Dudváhu)
* Turiec (prítok Váhu)
* Váh
* Varínka
* Vlára
* Zolná
* Žitava

 |
| Povodie Tisy | 
* Blh
* Bodrog
* Bodva
* Cirocha
* Čierna voda (prítok Uhu)
* Duša
* Gortva
* Hnilec
* Hornád
* Chlmec
* Ida
* Klenovská Rimava
* Laborec
* Ladomirka
* Latorica
* Muráň
* Okna
* Olšava
* Oľka
* Ondava
* Rimava
* Rimavica
* Roňava
* Sekčov
* Slaná
* Svinka
* Štítnik
* Tisa
* Topľa
* Torysa
* Trnávka (prítok Ondavy)
* Turiec (prítok Slanej)
* Turňa
* Ublianka
* Udava
* Uh
* Ulička
* Výrava

 |
| Úmorie Baltského mora | 
* Biela
* Biela voda (prítok Dunajca)
* Dunajec
* Jakubianka
* Kežmarská Biela voda
* Mlynica
* Poprad

 |